Ableɣ d amsektay asangam i wakat n taɣult i d-ttaṭṭaf kra n tfekka deg kra n wadeg, Ableɣ yemgarad ɣef wenrar, acku anrar iga d asmektay n tɣult tasenseggawt (2D), ma d ableɣ iga d asmektay n tɣult takerseggawt. Amedya, I wsiden n ubleɣ n ugasas ad nekfed anrar n yiwen seg wudmawen-is ɣef tiddi. Ableɣ ur yeqqin ara ɣer tkura neɣ ɣer wazuk maca iga d taskant seg teskanin n tenga tisimanin acku iga d tajumma kan ɣef wacu i d-teẓẓun tfekka, dɣa ma tella tneẓẓi-ines teflal ad yili tkura-ines meqqer ɣas ma yella ubleɣ-is meẓẓiy. s wanecta tineẓẓi d ubleɣ zemren ad gucclen takuramaca ur ila ara (ur yesɛi ara) atig iman-is deg usiden n tkura,ma d azuk iga kan d tadusi n welday (ajbad) i ṭṭafarent tfekkiwin anda ig mgarad seg wadeg ɣer wayeṭ, amedya: tifekkiwin deg Yebter ẓẓay-it ɣef tfekkiwin deg tegnit acku dinna yulek i tdusi n welday meqqren.